اللیاۆچونجو درس
ساى (3)
"بیر" سایى:
11. "جه" شکیلچیسی واسیطهسیله تام واحیدلیک ایفاده ائدیر: بیرجه ساعات، بیرجه آدام، بیرجه دقیقه، ...
12. "دن" شکیلچیسی قوشولدوقدا بو ساى حرکت طرزى ظرفى یارادیر: بیردن گلدى.
13. ایکى دفعه تکرار اولان بو سایین بیرینجیسینین سونوندا "دان" و ایکینجیسینین سونوندا "ه" اولدوقدا حرکت طرزى ظرفى یارادیر: بیردن-بیره پرده آچیلدی، ....
14. "گه" شکیلچیسی ایله معیت بیلدیریر: بیرگه گئتدیک، ....
15. "لیک" شکیلچیسی ایله ایسیم یارادیر: بیرلیک. بو کلمه یه "ده" شکیلچیسی آرتیردیقدا، یئنه ده معیت بیلدیریر: بیرلیکده گئتدیک، ...
16. هردن، تک، آرا، ساعاتدا، گونده، آیدا، ایلده، کیمى زامان مضمونلو سؤزلردن سونرا ایشلندیکده تصادوف و تکرار مضمونو ایفاده ائدیر: آرا بیر گلیر، هردن بیر گؤرۆنۆر، آیدا بیر یولدور، ...
17. نیسبت شکیلچیسی ایله غیرمۆعین عوضلیک (ضمیر) یارانیر: بیرى قورویا چکیر، بیرى سولویا. بیریسى سنى چاغیریر، ...
18. اۆچۆنجۆ نوع تعیینى سؤز بیرلشمهسینین ایکینجى طرفینده حال، وضعیت، کئیفیت و باجاریق مقیاسى اولار: اوشاغین بیرى، دلینین بیریدیر، اود-آلووون بیریدیر، ...
19. مۆختلیف سؤزلرله ترکیب یارادیب جۆر به جۆر مضمونلار ایفاده ائدیر: بیر ده وور، بیر داها سؤیله، بیرینجییم، بیر باش قلیان چک، سؤز بیر، بیر پارا، بیر سؤزله، ...
بونلار دیلیمیزده "بیر" سؤزۆنۆن ایستیفادهسیندن یالنیز نئچه نمونه دیر.
azb_Arab ace_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab